o
KÄÄNNEKOHTA Myrskyn silmästä
Tervetuloa Käännekohtaan. Olen Muyiwa.
Kun oppilas alkoi ammuskella koulussa, siellä syttyi sota.
Mitä jengin johtajalle tapahtui?
Kuulemme myös gospelartisti J.R:n musiikkia.
Ensin kuitenkin kuulemme projektista, -
joka auttaa eteläafrikkalaisia selviämään kylmästä talvesta.
Olen asunut hökkelissä vuodesta 2002.
Talvella siellä on ollut hyvin kylmää.
Etelä-Afrikan talvet ovat kylmiä ja armottomia.
Vaikka näillä alueilla ei sadakaan lunta, -
Tembisan asukkaille talvi on hyytävän kylmä.
Ihmiset haluavat pysyä mukavuusvyöhykkeellään.
Tällaisessa paikassa näkee selvästi sen, -
kuinka suuria luokkaerot ovat.
Näiden ihmisten elinoloja ei haluta nähdä.
Olen asunut hökkelissä vuodesta 1995 asti.
Olen elänyt täällä niin kauan.
Hökkeleitä yritetään lämmittää, -
ja se tehdään yleensä puulla.
Meidän on autettava näitä kärsiviä ihmisiä.
Pienetkin teot auttavat muuttamaan maailmaa.
Muutamme maatamme rakkaudella.
Nämä vapaaehtoiset parantavat Etelä-Afrikan tilannetta.
He auttavat rakennustöissä vapaa-ajallaan.
He tekevät jotain, mitä eivät ole aikaisemmin tehneet.
Autamme ihmisiä käytännöllisellä ja raamatullisella tavalla.
Yksi käytännöllisimmistä tavoista auttaa on rakentaa talo.
Se parantaa sosiaalista asemaa ja vähentää rikollisuutta.
On arvioitu, -
että 2,2 eteläafrikkalaista perhettä elää ilman kunnon asuntoa.
Tämän hyväntekeväisyysjärjestön tavoite on rakentaa taloja, -
joihin hökkeleissä asuvat ihmiset voisivat muuttaa.
Järjestö kutsuu uusia ihmisiä mukaan työhön.
Lahjoittajat saavat olla mukana tuomassa iloa perheille.
Työmme yhdistää perheitä.
Kaikki perheenjäsenet eivät mahdu samaan hökkeliin.
Tavoitteemme on, että perhe voisi asua taas yhdessä.
Talojen saajat ovat hyvin onnellisia siitä, -
että heidän perheensä voi taas asua yhdessä.
Vapaaehtoistyöntekijät jaetaan kahteen ryhmään.
Toiset rakentavat, toiset maalaavat.
Talon saaja on myös mukana rakennustöissä.
Paikalliset auttavat rakennustöissä.
Kun talon saaja on mukana rakentamassa omaa taloaan, -
hän tuntee sen omakseen.
Haluamme varmistua siitä, että hänen lapsensa pääsevät kouluun -
ja saavat asua talossa myös vanhempien kuoleman jälkeen.
Rakentaminen on rankkaa.
Kysyimme vapaaehtoisilta, mitä mieltä he ovat työstä.
Olen nauttinut työstä kovasti.
En lahjoita pelkästään rahaa,
vaan annan myös aikaani toisten ihmisten hyväksi.
Se on hyvin palkitsevaa.
On mahtavaa olla rakentamassa jonkun unelmakotia.
Joku saa vihdoin muuttaa omaan kotiin ja tuntea itsensä ihmiseksi.
Päivä päättyy juhlaan.
Vapaaehtoiset kokoontuvat uuden talon avajaisiin.
Joku perhe saa siitä uuden kodin.
Elämäni muuttuu, kun pääsen lasteni kanssa uuteen kotiin.
Voin alkaa sisustaa omaa kotiani.
Kodistani tulee kaunis.
Elämäni tulee muuttumaan.
Minun ei enää tarvitse pelätä tuulta tai sadetta, -
koska nyt pääsen suojaan.
On hienoa nähdä, kuinka ihmiset auttavat toisiaan.
Jos sinulla on tarpeeksi omaisuutta, mikset auttaisi muita?
Katkon jälkeen tapaamme erään nuoren gospelartistin.
"HÄN PEITTÄÄ PILVILLÄ TAIVAAN JA VALMISTAA SATEEN MAALLE; -
HÄN KASVATTAA RUOHON VUORILLE...
HERRA MIELISTYY NIIHIN, JOTKA HÄNTÄ PELKÄÄVÄT, -
JOTKA PANEVAT TOIVONSA HÄNEN ARMOONSA." PS. 147: 8,11
Vieraanani on minulle ennestään tuttu nuorukainen.
Te tulette takuulla pitämään hänestä.
Tervetuloa, J.R. -Kiitoksia.
Ihan ensimmäiseksi on kysyttävä nimestäsi.
Et kai matki Dallasia?
J.R. on lyhyt muoto Johnny Redistä.
Sain idean Johnny Dangerously -leffasta.
Mikä vaaroissa kiehtoo?
Olin 16-vuotias, ja mielestäni nimi kuulosti hienolta.
Johnny Red. Johnny ja väri punainen.
Kristityt artistit...
En ollut silloin vielä uskossa.
Veljeni alkoi kutsua minua J.R:ksi.
Sinulla on rankka elämäntarina.
Nuorena sinulle tapahtui jotain, joka vaikutti koko loppuelämääsi.
Kaikki alkoi siitä, -
kun löysit isäsi lehden.
Satuin menemään isäni vessaan, -
koska oma vessani oli varattu.
Löysin sieltä lehden, ja aloin lukea sitä.
Se oli pornolehti.
Se muutti koko elämäni.
Sen ikäiset pojat ovat luonnostaan kiinnostuneita omasta kehostaan.
Olin noin 10-vuotias.
Aloin katsella lähipiirin naisia eri tavalla.
Naapurissa asui 10-vuotias tyttö, joka harrasti jo seksiä.
Hänen isosiskonsa oli saanut lapsen 15-vuotiaana.
Hän oli meillä pitkiä aikoja kylässä.
Kokeilimme asioita, jotka eivät kuulu lasten elämään.
Nyt olet päässyt siitä yli.
Haluaisin kuitenkin kysyä, -
onko nykyajan nuorten mahdollista elää niin, -
ettei seksi pääse hiipimään heidän tietoisuuteensa?
Sitä tulee joka puolelta.
Tunnen monia ihmisiä, jotka eivät ole edes uskossa, -
joiden vanhemmat ovat suojelleet heitä.
Nuorella on erilainen arvomaailma, -
jos häntä opetetaan suojelemaan itseään.
Sellainen nuori osaa arvostaa puhtautta, -
siveyttä ja yksiavioisuutta.
Minun nuoruuteni ei mennyt niin.
Katsoin ensimmäistä kertaa pornoa 11-vuotiaana.
Sain seksuaalisia vaikutteita joka puolelta.
Isäni ja äitini eivät olleet yhtään erilaisia.
Isäsi oli kuitenkin pappi.
Hän oli silloin pappi.
Nyt hän toimii pastorina ja elää jumalallista elämää.
Häneltä opin, mitä ei tule tehdä.
Jollakulla katsojalla saattaa olla samanlainen nuoruus.
Hänen näkemänsä asiat ovat alkaneet vaikuttaa hänessä.
Kuinka hän voivat päästä pois siitä oravanpyörästä?
Seurakunnassa kuulee usein sanottavan, -
että on oltava tilivelvollinen jollekulle.
Yksin ei selviä.
Mies on aikojen alusta alkaen etsinyt seksiä ja valtaa.
Nykyään meillä on samat kiusaukset.
Koska jouduin näiden kysymysten äärelle jo niin nuorena, -
joudun taistelemaan niitä vastaan päivittäin.
En saa antaa tilaa väärille ajatuksille.
Haluan ajatella vain vaimoani.
Pelkkä tilivelvollisuus ei ratkaise ongelmaa.
Ystäville voi valehdella.
Voin valehdella, etten ole katsonut kuukausiin pornoa -
enkä himoinnut naisia.
"Hänen suunsa on voita sulavampi, -
mutta hänellä on sota mielessä." Ps. 55:22
Vasta pari vuotta sitten opin, -
että minun on itse päätettävä kunnioittaa Jumalan pyhyyttä.
Päätin valita Jumalan hyvyyden himon valheiden sijaan.
Jos sitä päätöstä ei tee, ei tilivelvollisuudesta ole hyötyä.
Päätös on tehtävä yksin.
Puhut pyhyydestä, -
vaikka olet kovassa huudossa oleva artisti, -
joka voisi olla top 20 -listalla.
Kuinka uskon perusasiat näkyvät musiikissasi?
Aloin ymmärtää pyhyyden arvon, -
kun pääsin Cross Movementin piiriin.
The Ambassador, The Tonic ja muut artistit opettivat minulle, -
kuinka rakastaa pyhyyttä.
Seurakunnassa minua opetettiin tarttumaan siunauksiin.
"Kylvä siemen."
Juuri niin. Aloin tehdä hyvää, jotta Jumala siunaisi minua.
Vasta myöhemmin opin arvostamaan pyhyyttä.
Se näkyy sanoituksissani.
Saatan kirjoittaa siitä, kuinka paljon rakastan vaimoani.
Yksi lauluistani on nimeltään "Aina".
Siinä lupaan vaimolleni rukoilla, kun lihani alkaa temppuilla.
Hip hopissa ei yleensä puhuta sellaisesta.
Siellä ei taistella himoa vastaan.
Laulan siitä, kuinka torjun kiusauksia rukouksella.
Minut on kutsuttu pyhitykseen, koska Jumala on pyhä.
Ulkoisesti voin näyttää miltä vain, mutta sisin on Hengelle alamainen.
Aikamme alkaa loppua.
Mistä katsojat voivat löytää lisää tietoa musiikistasi?
Sitä löytyy sivustoltani www.jrinstereo.com.
Olen myös Facebookissa ja Twitterissä.
Sieltä löytyy myös todistukseni. Youtubessa on musiikkivideoita.
Olen kertonut TV-ohjelmissa siitä, -
kuinka Jumala on vapauttanut minut entisestä elämäntyylistäni.
Jumala on antanut anteeksi abortit, joissa olen ollut mukana.
Opetatko myös laulamisen lisäksi?
Kyllä. Käyn puhumassa myös abortista.
Puhun myös uskovien roolista musiikkiteollisuudessa.
Kiitos vierailustasi.
Pysykää kanavalla, niin saatte maistiaisia J.R:n musiikista.
Sitä ei kannata missata.
Hän antoi minulle ikuisen elämän
En ole enää orja
Pelastit minut ja annoit anteeksi syntini
"MUTTA VANHURSKASTEN POLKU ON KUIN AAMURUSKO, -
JOKA KIRKASTUU KIRKASTUMISTAAN -
SYDÄNPÄIVÄÄN SAAKKA." SANANL. 4:18
Seuraavan tarinan miehen elämä näytti olevan raiteillaan, -
kunnes hän valitsi väkivaltaisen polun.
Frank Kuejubola antoi elämänsä Jeesukselle ollessaan 13-vuotias.
Hän uskoi evankeliumin voimaan.
Olin niin innokas, että perustin uuden seurakunnan.
Perustin sen muiden nuorten kanssa.
Pari vuotta myöhemmin tiedonjano ajoi hänet vaikeuksiin.
Aloin opiskella yliopistossa ja jouduin uuteen ympäristöön.
Menin kirjastoon ja aloin lukea kirjoja.
Frank vaikuttui erityisesti ateistien kirjoituksista.
Uskoni alkoi horjua.
Aloin epäillä Jumalan olemassaoloa.
Sitten minusta tuli ateisti.
Tulin siihen tulokseen, ettei Jumalaa ole.
Frankin mielestä yliopisto kaipasi uudistuksia.
Kristinuskosta ei hänen mielestään ollut uudistuksen alkuunpanijaksi.
Hän liittyi väkivaltaiseen jengiin.
Teen joka asian intohimoisesti.
Frank riitaantui koulun johtajien kanssa.
Halusimme protestoida, ja yritimme räjäyttää paikkoja.
Kahvila oli yksi kohteista.
Meidän mielestämme kahvilanpitäjät sortivat oppilaita.
He joutuisivat lähtemään, jos räjäyttäisimme kahvilan.
Tarkoitus oli räjäyttää keittiön kaasusäiliö.
Menin sinne aseistettuna ja sytytin tulipalon.
Frank ei osunut pääkaasuputkeen, ja tuhot jäivät pieniksi.
Jos kaasusäiliö olisi räjähtänyt, koko koulu olisi tuhoutunut.
Koulun alueella toimivat 5 jengiä nahistelivat jatkuvasti keskenään.
Kun päättökokeeseeni oli enää viikko aikaa, -
jengien välille syttyi sota.
Välikohtauksessa loukkaantui monia oppilaita, ja koulu suljettiin.
Tapaus nousi uutisiin, ja Frankia pidettiin jengijohtajana.
Meitä kuulusteltiin.
Lopulta 17 jengin jäsentä erotettiin koulusta.
Myöhemmin Frank otettiin takaisin, mutta hän ei jättänyt jengiään.
Pian Frank huomasi, että hänellä on kirjoittajan lahjoja.
Sain ilmaistua itseäni kirjoittamisen kautta.
Oppilaat lukivat kirjoituksiani.
Frank sai koulunsa päätökseen.
Siviilipalveluksen jälkeen hän jäi työttömäksi.
Olin masentunut ja rahaton.
Silloin muistin, että osasin kirjoittaa.
Nigerian elokuvateollisuus etsi kirjoittajia.
Frank keksi tarinoita, ja yksi niistä liittyi kristinuskoon.
Se ajoi hänet seurakuntaan.
Aloin ajatella taas Jumalaa.
Raamatun opetukset alkoivat puhutella minua.
Koska kirjoitin käsikirjoituksia, -
jouduin tarkistamaan tietojani Raamatusta.
Lopulta Frankille jäi vain yksi vaihtoehto.
Jumala näytti minulle, -
kuinka pahasti olin tuhlannut elämäni.
Siitä tuli elämäni käännekohta.
Frank halusi taas muuttaa yhteiskuntaa paremmaksi.
Hän perusti järjestön, joka auttaa köyhiä.
Kirkko ei tehnyt tarpeeksi, joten aloin levittää ruoka-apua itse.
Frank alkoi järjestää aktioita, joiden aikana monet tulivat uskoon.
Frank on yhä innokas parantamaan maailmaa.
Hän tuottaa elokuvia, jotka auttavat opiskelijoita.
Frank tietää, ettei Jumala koskaan hylännyt häntä.
Hän kertoo, mitä hän on elämästä oppinut.
Ensinnäkin, Jumala on olemassa.
Toiseksi, hän on kiinnostunut kaikista ongelmistamme.
Kolmanneksi, Jeesus on ankkurimme.
Kun joudumme elämän myrskyihin, paras turvapaikka on Jumala.
Jos olet mukana jengissä, väkivalta ei koskaan ole ratkaisu.
Jengi antaa valheellisen tunteen perheeseen kuulumisesta.
Vain Kristus antaa meille todellisen perheen.
Jumala on antanut sinullekin oman kutsumuksen. Tunnetko sen?
Kysy häneltä, mikä se on. Rukoile.
Rukoillaan yhdessä.
Herra Jeesus, kiitos kaikesta, mitä olet puolestani tehnyt.
Kiitos, että olet kutsunut minut osaksi perhettäsi.
Auta minua näkemään, minkä unelman olet sisimpääni istuttanut.
En vielä näe sitä selvästi.
Avaa silmäni, jotta voin nähdä sen kunnolla.
Auta minua vapautumaan jengistäni ja astumaan sisälle perheeseesi.
Tarvitsen apuasi. Aamen.
Hyvästelemme teidät upean vieraamme biisillä "En ole orja".
Kiitos, että olitte mukana. Näkemiin.
Annoin sinulle kaikkeni, lihani
Hypnotisoit minut
Lahjaksi annoit himon ja elämän
Vaarallista, kuten Miami Vice
Vedät minua vahvemmin kuin kokaiini
Et meinaa päästää otteestasi
Jumala on kuitenkin sinua vahvempi
Rukoilkaa puolestani
Jumala antoi kaikkensa tähteni
Uskoin häneen
Ja sain häneltä ikuisen elämän
En ole enää orja
Pelastit minut
Annoit syntini anteeksi
Muutit minut
En ole enää orja
Pelastit minut
Nyt elän ikuisesti
Olin orja, Jeesus vapautti minut
Hän kuoli ja nousi ylös
Pelastuin hänen voimastaan
Katso minua, näetkö muutoksen?
Tiedän, että haluat minut takaisin
En ole enää orjasi
En enää tahdo nähdä sinua
Jumala antoi kaikkensa tähteni
Uskoin häneen
Ja sain häneltä ikuisen elämän
En ole enää orja
Sinä pelastit minut
Pelastit minut, annoit anteeksi syntini
En ole enää orja
Pelastit minut
Nyt elän ikuisesti
Nyt muistan, mitä halusin sanoa
Annoin kaiken sinulle, mutta nyt olen Herran orja
Kuuntele, mitä nyt kerron
En ole enää orja
Nyt elän ikuisesti
En ole enää orja
Nyt elän ikuisesti
En ole enää orja
Annoit syntini anteeksi
Muutit minut
En ole enää orja
Pelastit minut
Suomennos: Hanna Tischer